EkBass/fiwiki-20250220-pages-articles huggingface dataset:
Fun House

Fun House on yhdysvaltalaisen rockyhtye The Stoogesin 7. heinäkuuta 1970 julkaistu albumi. Alkuaan vaatimattomasti menestynyttä levyä pidetään nykyisin rock-klassikkona. Fun Housen musiikki edustaa eräänlaista raivokasta psykedeelisen rockin ja garage rockin välimuotoa. Mukana on myös jazzvivahteita esimerkiksi kappaleissa ”1970” ja ”Fun House”. Albumista julkaistiin vuonna 1999 boksi, joka sisälsi kaikki albumisessioiden demot. Albumista julkaistiin vuonna 2005 uusi versio, joka sisältää toisen levyn, jossa on muun muassa demoversioita albumin kappaleista. Samana vuonna se valittiin hakuteokseen 1001 albumia jotka jokaisen on kuultava edes kerran eläessään. ==Kappaleet== ===A-puoli=== # Down on the Street – 3.43 # Loose – 3.34 # T.V. Eye – 4.17 # Dirt – 7.03 ===B-puoli=== # 1970 – 5.15 (tunnetaan myös nimellä ”I Feel Alright”) # Fun House – 7.47 # L.A. Blues – 4.57 ==Vuoden 2005 uudelleenjulkaisun bonus-CD== # T.V. Eye (otot 7. ja 8.) # Loose (demo) # Loose (2. otto) # Loose (22. otto) # Lost in the Future (1. otto) # Down on the Street (1. otto) # Down on the Street (8. otto) # Dirt (4. otto) # Slide (Slidin’ the Blues) (1. otto) # 1970 (3. otto) # Fun House (2. otto) # Fun House (3. otto) # Down on the Street (Single mix) # 1970 (Single mix) ==Kokoonpano== * Iggy Pop – laulu * Dave Alexander – bassokitara * Ron Asheton – kitara * Scott Asheton – rummut * Steve Mackay – saksofoni ==Arvostelut== *AllMusic: *Robert Christgau: A– *Pitchfork: 8.9/10 ==Lähteet== Luokka:The Stoogesin albumit Luokka:Vuoden 1970 albumit Luokka:Iggy Popin albumit
Musta kauppahinta

Mustalla kauppahinnalla tarkoitetaan kiinteistönkaupassa kauppakirjaan merkityn hinnan ylittävää kauppasummaa. Tällä järjestelyllä pyritään hankkimaan laitonta veroetua. == Katso myös == * Puuttumattomuusperiaate Luokka:Talousrikollisuus
Carl Mannerheim

Carl Mannerheim voi tarkoittaa seuraavia Mannerheim-suvun henkilöitä: *Carl Mannerheim (1865–1915), kreivi, pankinjohtaja, sortovuosien vastarintamies *Carl Erik Mannerheim (1759–1837), kreivi, valtiomies, senaatin talousosaston varapuheenjohtaja *Carl Fridolf Johan Mannerheim (1868–1914), vapaaherra, teollisuusjohtaja *Carl Gustaf Mannerheim (1797–1854), kreivi, hyönteistutkija, Viipurin hovioikeuden presidentti *Carl Gustaf Emil Mannerheim (1867–1951), vapaaherra, Suomen marsalkka, ylipäällikkö ja presidentti *Carl Robert Mannerheim (1835–1914), kreivi, kartanonomistaja, liikesmies ja kirjailija, marsalkka Mannerheimin isä
Kultainen bulla

Kultainen bulla () tarkoittaa kultaista sinettiä tai kultaisella sinetillä varustettua asiakirjaa. Erityisesti sillä tarkoitetaan keisari Kaarle IV:n 1356 julkaisemaa valtioasetusta, jossa muun muassa säädettiin Saksan keisarikunnan keisarinvaalista ja vaaliruhtinaiden oikeuksista. Se oli Saksan tärkein perustuslaki. Myös Unkarin kuningas Andreas II joutui tekemään vuonna 1222 kultaisen bullan 1200-luvun Unkarin taloudellisen ja sisäpoliittisen tilan heikkenemisen takia. Kultainen bulla määritteli unkarilaisten aatelisten ja aatelittomien oikeudet. ==Lähteet== Luokka:Historialliset asiakirjat Luokka:Saksan historia Luokka:Unkarin keskiaika Luokka:Kultaesineet
Tuure Salo

Tuure Olavi Hermanni Salo (7. helmikuuta 1921 Rovaniemi – 19. huhtikuuta 2006 Rovaniemi) oli suomalainen poliitikko ja virkamies. Salo toimi Rovaniemen pitkäaikaisena kaupunginjohtajana, kansanedustajana sekä ministerinä. Salo opiskeli Helsingin yliopistossa suorittaen ylemmän oikeustutkinnon vuonna 1947. Varatuomarin arvo hänelle myönnettiin vuonna 1950. Salo työskenteli asianajajana Helsingissä ja Kemissä 1947–1950, jonka jälkeen hän toimi Rovaniemen säästöpankin toimitusjohtajana vuosina 1950–1963. Rovaniemen kaupunginjohtajaksi Salo valittiin 1963. Hän hoiti tehtävää aina vuoteen 1984 asti. Eduskuntaan Salo valittiin Lapin läänin vaalipiiristä vuonna 1962. Hän oli Suomen Kansanpuolueen kansanedustajana vuosina 1962–1965 ja Liberaalisen Kansanpuolueen kansanedustajana vuosina 1965–1970. Salo oli oikeusministerinä Sorsan II hallituksessa 1977–1978. == Lähteet == ==Aiheesta muualla== * Luokka:Kansanedustajat Luokka:Suomen Kansanpuolueen poliitikot Luokka:Suomalaiset liberaalit poliitikot Luokka:Suomen oikeusministerit Luokka:Rovaniemen kaupunginjohtajat Luokka:Rovaniemen kaupunginvaltuutetut Luokka:Lapin vaalipiiri Luokka:Suomalaiset asianajajat Luokka:Suomalaiset pankinjohtajat Luokka:Vuonna 1921 syntyneet Luokka:Vuonna 2006 kuolleet
Francisco Suárez

Francisco Suárez (5. tammikuuta 1548 Granada – 25. syyskuuta 1617 Lissabon) oli espanjalainen myöhäisskolastikoksi kutsuttu teologi ja filosofi, britannica.com: Francisco Suárez jonka mukaan kansainvälinen oikeus oli asetettua, positiivista oikeutta, jonka lähteitä olivat tapaoikeus ja valtioiden väliset sopimukset. File:Francisco Suarez (1590) Commentariorum ac disputationum in tertiam partem divi Thomae.png|Commentariorum ac disputationum in tertiam partem divi Thomae (1590). File:Francisco Suarez (1625) Operis de religione.png|Operis de religione (1625). File:Francisco Suarez (1745) De incarnatione, pars 1.png|De incarnatione, pars prima (1745). File:Francisco Suarez (1746) De incarnatione, pars 2.png|De incarnatione, pars secunda (1746). File:Prima pars Summae theologiae de Deo vno et trino BEIC3 V00042 F0006.tif|Prima pars Summae theologiae de Deo vno et trino == Lähteet == Luokka:Espanjalaiset filosofit Luokka:Renessanssifilosofit Luokka:Teologit Luokka:Vuonna 1548 syntyneet Luokka:Vuonna 1617 kuolleet
Fusku

Fusku, joka tunnetaan myös nimellä lava-jive tai Single-time Swing on jivestä kehittynyt, foksin askelrytmityksellä tanssittava rock'n'swing -tanssi, jota tanssitaan erityisesti tanssilavoilla. Se on mukava ja letkeä tanssi, joka askeltensa suhteellisen helppouden takia soveltuu tanssittavaksi kenelle tahansa, ja jossa on silti riittävästi kuvioita ja mahdollisuuksia pitämään menon kiinnostavana taitavammillekin. Fuskua tanssitaan paritanssina pääasiassa avoimessa otteessa. Fuskun askel on rytmitykseltään foksista tuttu hidas-hidas-nop-nop, mutta fuskussa nopeat askeleet otetaan taka-askeleena eli ns. rock-askeleena. Polvet ja nilkat tekevät jokaisella askeleella joustoa. Fusku sopii tanssittavaksi myös niille nopeille kappaleille, joilla monimutkaisemmilla tanssityyleillä olisi tullut raja vastaan jo kauan sitten. Fuskua voi tanssia mihin tahansa nelijakoiseen musiikkiin, lavoilla usein näkeekin ihmisten tanssivan nopeampia fokseja fuskuna tai buggina. Fuskussa voi käyttää samoja kuvioita kuin jivessä ja muissa rock'n'swing -tansseissa. Fuskua tanssitaan niin harrastuspohjalta kuin kilpatanssinakin. Lajin opetukseen pääsee käsiksi menemällä jonkun rock'n'swing -tansseihin erikoistuneen seuran tai kerhon tunneille, tai seura/lavatanssikurssille, joiden opetusohjelmassa fusku on. ==Rock'n'swing -tanssiseuroja== *Baunssi / Hämeenlinna *Comets Rock'n'roll Dance Club / Helsinki *Swing Team / Tampere *Flying Steps / Turku *Rock'n'Swing Dance Club Break / Jyväskylä *Mikkeli Swing Society / Mikkeli *Tanssiseura Hurmio / Tampere Luokka:Rock'n'swing- tanssit Luokka:Paritanssit
Jive (tanssi)

pienoiskuva|JiveJive on 1940-luvulla kehitetty paritanssi. Suomessa jive oli yleinen tanssi 1950-60-luvuilla, mutta sen suosio on hieman hiipunut kilpatanssikuvioiden ulkopuolella. Jive-musiikkia soitetaan lavoilla 1–3 kertaa illassa, eli 2–6 kappaletta. Jive-musiikkiin sopii parhaiten (oikeastaan ainoastaan) jivenaskellus. "Tanssikansa" tanssii tällöin aina jivea. Alaa ovat vallanneet fusku ja bugg. Fuskua tanssitaan kuitenkin pääasiassa foksimusiikkiin ja buggia tasatahtiseen musiikkiin. Jiven askelkuvio vaatii etenkin nopeassa musiikissa melko nopeita jalkoja. Eri lähteissä optimitempoksi määritellään 42-46 tahtia/min. Lavatansseissa ja muussa vapaa-ajan tanssimisessa tanssia joudutaan hyvin usein tanssimaan hitaammallakin tempolla. Nopeampikin musiikki käy, mutta vaatii tanssijalta jo huomattavasti enemmän. Jive on kaikista nopein kilpatanssi. Jivea tanssitaan paritanssina nelijakoiseen musiikkiin. Jive on siis myös kilpatanssi, joka lasketaan latinalaistanssien joukkoon. Luokka:Rock'n'swing-tanssit Luokka:Paritanssit Luokka:Seulonnan keskeiset artikkelit
Jive

Jive voi tarkoittaa: * Jive, musiikin tyylilaji * Jive, tanssi * Jive, amerikanenglannin murre * JIVE Magazine, musiikkialan lehti * Jive Records, levy-yhtiö
Raw Power

Raw Power on yhdysvaltalaisen rockyhtye Iggy and the Stoogesin kolmas studioalbumi. Se julkaistiin vuonna 1973. Albumin on tuottanut Iggy Pop ja miksannut David Bowie. == Raw Powerin äänitys == Raw Powerin raivokas ja repivä rock and roll ei heti saavuttanut suuren yleisön suosiota. Punkin synnyttyä pari vuotta myöhemmin punkkarit kuitenkin alkoivat pitää Iggy and the Stoogesia musiikkityylinsä edelläkävijänä. Nykyisin Raw Power luetaan rockin klassikkoalbumeiden joukkoon. Albumin kannen suunnitteli ja valokuvasi David Bowien hovikuvaaja Mick Rock. Tällä albumilla paremmin kitaristina tunnettu Ron Asheton soitti poikkeuksellisesti bassoa ja Stoogesin uusi kitaristi James Williamson soitti kaikki levyn kitaraosuudet. Kaikki levyn kappaleet on kirjoittanut Iggy Pop yhdessä kitaristi James Williamsonin kanssa. Albumin tunnetuimpia kappaleita ovat ”Search and Destroy”, ”Gimme Danger” ja ”Raw Power”. Albumin äänityssessioissa nauhoitettiin myös demokappaleita, joita ei loppujen lopuksi koskaan levytetty studioalbumille. Joitakin näistä kappaleista voi kuulla liveversioina albumilla Metallic K.O. sekä kokoelmalla Heavy Liquid (2005) Albumista julkaistiin vuonna 1997 Iggy Popin tekemä uusi, vaihtoehtoinen miksaus. Iggyn tekemä miksaus oli tarkoituksellisesti raskaampi ja hyökkäävämpi kuin alkuperäinen Bowien miksaus. Albumista ei ole julkaistu demoäänityksiä ja kappaleiden vaihtoehtoisia versioita sisältävällä bonuslevyllä varustettua laitosta toisin kuin kahdesta aikaisemmasta The Stoogesin albumista. == Kappaleet == # # # # # # # # == Kokoonpano == *Iggy Pop – laulu *James Williamson – kitarat *Ron Asheton – bassokitara, taustalaulu *Scott Asheton – rummut == Arvostelut == *AllMusic: *Rolling Stone: *Robert Christgau: B+ *Pitchfork: 8.3/10 *PopMatters: 10/10 == Lähteet == Luokka:The Stoogesin albumit Luokka:Vuoden 1973 albumit Luokka:Iggy Popin albumit
Suuhygienisti

Suuhygienisti on ihmisten suun terveydenhuollon ammattilainen, jonka työnkuvaan kuuluu suunterveyden edistäminen sekä hammas- ja suusairauksien ehkäisy ja varhaishoito. Suuhygienisti työskentelee muun muassa terveyskeskuksissa, hammaslääkäriasemilla, kouluissa ja päiväkodeissa. Suomessa suuhygienistiksi opiskellaan ammattikorkeakoulussa suun terveydenhuollon koulutusohjelmassa. Tutkinnon laajuus on 210 opintopistettä, ja opiskelu kestää noin 3,5 vuotta. Valvira myöntää suuhygienistin ammatinharjoittamisoikeuden. Vuonna 2013 Suomessa oli noin 1 600 terveyspalveluissa työskentelevää suuhygienistiä. Laillistettu suuhygienisti voi suorittaa rajatun lääkemäärämisoikeuden koulutuksen ja hakea hakea oikeutta rajattuihin lääkemääräyksiin Valviralta. ==Suuhygienistin ammatilliset valmiudet hoitotyössä== * eri-ikäisten suun terveystarkastukset * hoidon tarpeen arviointi ja hoitosuunnitelman teko omalla vastuualueella * suun terveydentilan kartoitus ja seuranta * esidiagnostiset tehtävät: limakalvot, kiinnityskudokset, karies, purenta * terveysneuvonta (esim. yksilöllinen suunhoitovälineiden ja -tuotteiden käytönohjaus; ruokailutottumusten arviointi ja terveelliseen ravitsemukseen ohjaus) * biofilmin, plakin, hammaskiven ja värjäymien poisto hammaspinnoilta * hampaiden pinnoitus * syljen erityksen mittaukset * suun mikrobiologiset näytteet ja niiden alustava tulkinta * reikiintymisen syiden selvittäminen ja ennaltaehkäisy * fluori- ja klorheksidiinikäsittely * vihlovien hampaiden hoidot * kiinnityskudossairaan potilaan ylläpitohoito * puudutus * kuvantaminen (suun röntgenkuvat) * keinojuurirakenteiden puhdistukset ja ylläpitohoidot * väliaikaisen paikan asettaminen * paikkojen viimeistely ja kiillotus * purentaongelmapotilaan neuvonta ja kuntouttaminen * hampaiden vaalennukset ja vaalennusmuottien valmistus * hammaskorujen kiinnitys ja hoito * moniammatillinen yhteistyö eri alojen ammattiryhmien kanssa * lasten oikomishoitoon osallistuminen ==Lähteet== == Aiheesta muualla == * Suomen Suuhygienistiliitto SSHL ry * Suun Terveydenhoidon Ammattiliitto ry Luokka:Ammattikorkeakoulututkinnot Luokka:Hammaslääketiede Luokka:Terveydenhuollon ammatit Luokka:Seulonnan keskeiset artikkelit
Heart of Gold

Heart of Gold on kanadalaisen muusikon Neil Youngin tunnetuimpia kappaleita. Se julkaistiin hänen menestysalbumillaan Harvest vuonna 1972. Kappale julkaistiin samana vuonna myös singlenä. Kappale meni julkaisuviikkonaan suoraan Yhdysvaltojen singlelistan ykköseksi. Kappale alkaa akustisella kitarariffillä, jonka päälle alkaa soida huuliharppuriffi. Alun lisäksi kertosäe on hyvin tunnettu. Kappaletta on samplattu muun muassa suomalaisen rap-duon Jontin & Shakan kappaleessa ”Päiväni murmelina”. == Albumijulkaisut == *Harvest (1972) *Greatest Hits (kokoelma, 2004) Luokka:Neil Youngin kappaleet Luokka:Vuoden 1972 kappaleet Luokka:Billboard Hot 100 -listan ykköset
Penkkipunnerruspaita

Penkkipunnerruspaita eli penkkipaita keventää penkkipunnerruksessa kuormaa tangon ollessa rinnalla ja samalla vähentää olkapäihin tulevaa kuormaa. Penkkipaita suosii nopeaa nostoa rinnalta, ja sen avulla voi nostaa paljon enemmän kuin ilman. Esimerkiksi IPF-paidoilla hyöty on noin 20–45 kg ja Metal Denim 2-kangas penkkipaidoilla päästään paljon parempaan hyötyyn, jopa 70 kg parannukseen. Penkkipunnerruskilpailuissa jotkut jopa pukevat useita paitoja päälleen tavoitellessaan maksimaallista tulosta. ==Aiheesta muualla== * Luokka:Voimanosto Luokka:Paidat
Protopunk

Protopunk on käsite, joka viittaa sellaisiin 1960-luvun ja 1970-luvun alun rockyhtyeisiin, joiden musiikkia pidetään myöhemmän punkrockin esimuotona. Käsite on syntynyt jälkikäteen, eikä protopunk muodostanut yhtenäistä musiikillista ilmiötä. Yhtyeitä yhdisti ennen kaikkea provokatiivisuus ja epäsovinnaisuus.Protopunk osoitteessa Allmusic.com Merkittävänä protopunk- julkaisuna voidaan pitää musiikkituottaja Lenny Kayen kokoamaa, eri artisteja esittelevää Nuggets-kokoelmalevyä. Merkittävimmät protopunkiksi laskettavista yhtyeistä olivat kotoisin Yhdysvalloista ja Britanniasta. Protopunkyhtyeet toimivat innoittajina ja esikuvina Ramonesin, The Sex Pistolsin ja The Clashin kaltaisille yhtyeille, jotka kehittivät varsinaisen punkrockin. Osa protopunkyhtyeistä muistutti myöhempää punkrockia musiikkinsa hurjuuden ja yksinkertaisuuden perusteella. Näiden yhtyeiden musiikkia voi pitää 1960-luvun garage rockin jatkokehityksenä. Joskus garage rock ja protopunk myös rinnastetaan toisiinsa. Toiset protopunkyhtyeet, kuten The Velvet Underground, ennakoivat punkia pikemminkin synkeillä ja makaabereilla laulunaiheillaan. Joidenkin protopunkyhtyeiden musiikissa esiintyi myös myöhemmälle punkille vieraita piirteitä, kuten pitkiä kitarasooloja. Suicide-yhtyeen musiikissa ei ollut kitaraa laisinkaan, vaan bändin keskeisin instrumentti oli koskettimet. Suurin osa brittiläisistä protopunkin edustajista ja amerikkalaisista ainakin The Stooges ja New York Dolls lähestyivät imagollisesti glam rock -tyyliä. Protopunkiin liitetyt yhtyeet saivat tyypillisesti aktiiviuransa aikana mainetta vain kulttiyhtyeinä ja suhteellisen pienten underground-piirien suosikkeina. Varsinaisen punkin nousu 1970-luvun loppuvuosina kuitenkin kasvatti myös aikaisemman protopunkin suosiota. Useimmat protopunkiin yhdistetyt yhtyeet olivat tällöin jo lopettaneet toimintansa, mutta niiden levyistä otettiin nyt uusintapainoksia. Monet tunnetut protopunkyhtyeet on sittemmin nähty reunion-kiertueella. ==Merkittäviä protopunkiin liitettyjä yhtyeitä== *MC5 *New York Dolls *The Patti Smith Group *Pink Fairies *The Stooges *The Velvet Underground *Suicide ==Lähteet== Luokka:1960-luvun nuorisokulttuuri Luokka:Punkin tyylilajit
Maltan lippu

Maltan lippu on Maltan kansallistunnus vaakunan ja kansallislaulun ohella. Lippu on kaksivärinen, valkoinen on tankoa vasten ja punainen liehuu tuulessa. Lipussa on Yrjön risti tangon puoleisessa yläkulmassa. Muinaisen pääkaupungin Mdinan vaakunavärit olivat punainen ja valkoinen. Niistä on tullut myös koko Maltan värit. Lipun punainen ja valkoinen ovat Johanniittain ritarikunnan tunnusvärejä.Suuri lippukirja, s.140 Malta näytteli tärkeää roolia toisessa maailmansodassa, koska se oli akselivaltojen läheisyydessä. Yhdistyneen kuningaskunnan hallitsija Yrjö VI myönsi Maltalle Yrjön ristin osoitukseksi urheudesta. Tämän muistona kansallislipussa on em. hopeinen kunniamerkki. Kauppalaivaston käyttämä lippu on erilainen kuin valtiolippu. Siinä on punaisella kentällä isokokoinen ja valkoinen Maltan risti. == Lähteet == * === Viitteet === == Aiheesta muualla == * Luokka:Malta Luokka:Valtioiden liput
Jälsi

Jälsi eli mäihä tai kambium () on ohut solukerros kasvien ulkokuoren alla. Yleisesti ottaen jälsi sijaitsee johtosolukon nilaosan ja puuosan välissä,Peda.net joskin myöhemmin kaksisirkkaisilla kasveilla voi kehittyä myös jännevälijälttä eri johtojänteiden väleihin. Tällöin jälsi eli johtojänteiden kohdilla oleva jännejälsi ja johtojänteiden väleillä oleva jännevälijälsi muodostavat yhtenäisen jälsilieriön. Jälsikerroksen solut jakautuvat tuottaen uusia puu- ja nilasoluja, ja tämän seurauksena tapahtuu kasvien sekundaarinen paksuuskasvu. Yleensä jälsi tuottaa uusia puusoluja sisäänpäin ja uusia nilasoluja ulospäin. Jällen toiminnan runsaus ja siten myös sekundaarisen paksuuskasvun suuruus vaihtelevat kasvilajeittain. Huomattavinta sekundaarinen paksuuskasvu on puilla. Jälsi voi myös muodostaa korkkijälttä kasvin ulkokuoren alle, nilakerrokseen lähelle pintaa. Korkkijällen solut tuottavat korkkitylppysoluja sekä varsinaisia korkkisoluja. Näistä soluista muodostuu ulkokuoreen korkkikuori. Myöhemmin korkkikuori voi kehittyä kaarnaksi. ==Lähteet== Luokka:Puu Luokka:Kasvisolukot Luokka:Seulonnan keskeiset artikkelit
Hercules New Yorkissa

Hercules New Yorkissa, myös Herkules New Yorkissa, (Hercules in New York, myös Hercules: The Movie tai Hercules Goes Bananas) on sittemmin megatähdeksi nousseen kehonrakentaja-näyttelijä Arnold Schwarzeneggerin ensimmäinen elokuva vuodelta 1970. Siinä näyttelee myös muun muassa suomalainen Taina Elg.Hercules in New York, VideoHound’s Golden Movie Retriever. Gale, 2008. Haettu 18.11.2016 palvelusta HighBeam Research (vaatii tilauksen). == Roolit == Lähde: Viitattu 11.7.2022. ==Arvioita== VideoHound’s Golden Movie Retriever kutsuu elokuvaa typeränkevyeksi viihteeksi ja antaa sille puolitoista tähteä neljästä. ==Lähteet== == Aiheesta muualla == * * Luokka:Yhdysvaltalaiset komediaelokuvat Luokka:Vuoden 1970 yhdysvaltalaiset elokuvat
Black & Decker

thumb|Black & Deckerin valmistama porakone Black & Decker on muun muassa sähkötyökaluja ja -tarvikkeita valmistava yhdysvaltalainen yritys. Sen perustivat vuonna 1910 S. Duncan Black (k. 1950) ja Alonzo G. Decker (1854–1956).Chaline s. 120 Nykyään yhtiö on maaliskuussa 2010 Black & Deckerin ja Stanleyn fuusiossa syntyneen Stanley Black & Decker Inc:n omistuksessa. Molemmat työkaluvalmistajat ovat jatkaneet toimintaansa itsenäisinä emoyhtiön sisällä. == Historia == Sähkömoottorin keksiminen 1800-luvun loppupuolella ja sähköverkkojen laajeneminen 1900-luvun alussa loi markkinoita verkkovirralla toimiville kodinkoneille. Yhdysvalloissa yleinen asumismuoto oli maatila tai omakotitalo, joissa oli tapana tehdä itse erilaisia nikkarointi- ja rakennustöitä. Tämä tilanne tarjosi tilaisuuden kannettavien konetyökalujen kehittämiselle. Ensimmäinen kannettava sähköinen konetyökalu oli sähköporakone.Chaline s. 119 S. Duncan Black ja Alonzo Decker olivat tavanneet ensimmäisen kerran 1906 ollessaan samassa työpaikassa. Osaamisestaan huolimatta kummallakaan ei ollut etenemisen mahdollisuuksia, joten he päättivät 1910 perustaa Black & Decker Manufacturing Companyn. Pääoman puutteen vuoksi Black myi autonsa, josta sai 1 200 dollaria. Rahoittajilta ne saivat sijoituksia 3 000 dollaria. Parivaljakko täydensi toisiaan siten, että Black oli hyvä liikemies ja Decker tekninen nero. Yritys toimi aluksi alihankkijana valmistaen tuotteita muiden tilauksesta. 1917 heidän ensimmäinen oma tuotteensa oli siirrettävä kompressori. Se myi kohtuullisen hyvin, mutta ilman samana vuonna julkistettua sähköistä käsiporakonetta yritys olisi mennyt nurin. Tuotteesta tuli maailmanlaajuinen menestys, ja vuosikymmenen loppuun mennessä yrityksellä oli useita tehtaita ja sen liikevaihto oli yli miljoona dollaria. == Tekniikka ja turvallisuus == Ensimmäinen kannettava sähköporakone on nykykuluttajan silmissä varsin kömpelön näköinen, mutta aikoinaan se oli ollut pieni ihme. Siinä oli Deckerin suunnittelema yleiskäyttöinen, 1 500 kierrosta minuutissa pyörivä sähkömoottori. Terä kiinnitettiin istukka- avaimella, joita käytetään vieläkin joissakin porakonemalleissa. Liipasinkytkin oli käytön kannalta tärkeä, koska sen avulla poraa saattoi pitää yhdellä kädellä ja toinen oli vapaa työkalun pitämiseen.Chaline s. 121 Kotona tapahtuvissa tapaturmissa eniten onnettomuuksia aiheuttava käsityökalu on sähköporakone. Toisaalta sähköporakone on myös yleisin ja monikäyttöisin kannettavista konetyökaluista. Tämän vuoksi on ymmärrettävää, että Suomessa yhtiön käyttämästä sloganissa "kaksi kättä ja Black & Decker" on kansan suussa sana "käsi" usein vaihtunut "sormeksi" eri lukumäärillä. == Merkit == Black & Deckerin merkkejä ovat mm: * DeWalt Power Tools * Porter Cable * Delta Machinery * Kwikset * Baldwin * Weiser Lock * Price Pfister * Emhart Teknologies * Oldham Blades == Lähteet == * ===Viitteet=== == Aiheesta muualla == *Black & Deckerin kotisivu Luokka:Sähkötyökaluvalmistajat Luokka:Yhdysvaltalaiset yritykset Luokka:Työkalumerkit
Odaalinen omistusoikeus

Odaalinen omistusoikeus oli ruotsalainen maanomistusoikeuden perusta. Sillä tarkoitetaan maakuntalaeissa täydellistä ja rajoittamatonta oikeutta maahan. Odaalinen omistusoikeus oli yhtä vahva riippumatta siitä, oliko omistajana kruunu itse, rälssimies vai talonpoika. Odal tarkoittaa ruotsissa omintakeista tilaa, perintötilaa, odalbonde, odalman = itsenäinen talonpoika, perintötalollinen; odaljord = vanha perintömaa. Sana on käytössä myös norjassa. Sana on samaa juurta kuin ruotsin adel ('aateli').odal, Tietosanakirja osa 6, palsta 1422. Tietosanakirja-osakeyhtiö 1914 ==Lähteet== Luokka:Ruotsin keskiaika Luokka:Esineoikeus Luokka:Ruotsin oikeushistoria
Terijoen kirkko

Terijoen kirkko sijaitsee Karjalan kannaksella Terijoen () kaupungissa. Se valmistui 1908 neljä vuotta aikaisemmin perustetun luterilaisen Terijoen seurakunnan kirkoksi. Kirkon on suunnitellut arkkitehti Josef Stenbäck. Talvisodan jälkeen rakennus toimi elokuvateatterina aina vuoteen 1998 saakka, jolloin se vihittiin jälleen kirkoksi. == Historia == Talvisodan alussa Terijoki jouduttiin evakuoimaan nopeasti. Tämän vuoksi kirkosta saatiin pelastetuksi hyvin vähän esineistöä. Kun suomalaiset vuonna 1941 palasivat Terijoelle, kirkko todettiin muutetun elokuvateatteriksi. Kirkon penkkejä oli jostain syystä raahattu ulos puistonpenkeiksi, taiteilija Ilmari Launiksen vuonna 1913 maalaama alttaritaulu "Kristuksen ristiltäotto" sekä muu sisustus kadonnut, jopa kellotorni purettu. Terijoen valtaukseen osallistuneet suomalaiset sotilaat, Vallilan rykmentti, lahjoittivat kirkkoon uuden alttaritaulun, taiteilija Eeli Jaatisen maalaaman Kristus asettaa myrskyn. Aihe oli ilmeisen tarkoituksellisesti valittu viittaamaan meneillään olleisiin ankariin aikoihin. Kirkkoherra Väinö Mutru kirjoitti Terijokelainen-lehdessä vuonna 1941: "Työ valmistui marraskuun alkuun mennessä ja 2/11 oli kirkossamme jumalanpalvelus, jossa valmistunut alttaritaulu ensi kerran ja toistaiseksi ainoan kerran oli esillä, se kun näet on siirretty säilytettäväksi Helsingissä." Alttaritaulu siis pelastettiin sodan jaloista Helsinkiin, jossa se sodan jälkeen päätyi takaisin taiteilija Jaatiselle. Pusulan Kärkölän entiset ja silloiset asukkaat järjestivät keskuudessaan keräyksen ja ostivat taulun taiteilijalta omaa saarnahuonettaan varten. Alttaritaulu oli kärsinyt kuljetuksessa ja Jaatinen vielä korjasi sen kärköläläisten laskuun. Se sijoitettiin entisöinnin jälkeen Kärkölän kyläkirkkoon (rakennettu 1842). Terijoen kirkon purettu torni rakennettiin uudelleen vuonna 1998, ja kirkko saatiin uudelleen luterilaisen seurakunnan käyttöön. Samalla juhlittiin kirkon 90-vuotisjuhlaa. Järvenpään seurakunta ja Hämeenlinnan rovastikunnan seurakunnat rahoittavat korjauksen. Uusitussa kirkossa alttaritaulun paikalla on puinen krusifiksi. 14. syyskuuta 2008 Inkerin Kirkon piispa Aarre Kuukauppi siunasi Terijoen kirkon uudelleen käyttöön. Kirkon 100-vuotisjuhla vietettiin 6.12.2008. == Lähteet == ==Aiheesta muualla== *Terijoen kirkon juhlajulkaisu: Kuvia ja tapahtumia 100 vuoden ajalta (PDF-tiedosto). *Terijoen kirkon 100-vuotisjuhla 6.12.2008 . *Kirkon siunaaminen uudelleen käyttöön 14.9.2008 . Luokka:Terijoki Luokka:Josef Stenbäckin suunnittelemat rakennukset Luokka:Luovutettujen alueiden kirkkorakennukset Luokka:Pietarin kirkot
David Rose

David Rose (15. kesäkuuta 1910 Lontoo, Britannia – 23. elokuuta 1990 Burbank, Kalifornia Yhdysvallat) oli brittiläissyntyinen yhdysvaltalainen lauluntekijä, säveltäjä, sovittaja, kapellimestari ja nelinkertainen Emmy-voittaja. Hänen tunnetuimpia sävellyksiään ovat "The Stripper", "Holiday for Strings" ja "Calypso Melody". Hän sävelsi myös musiikin televisiosarjoihin Bonanza, Karjatila High Chaparral sekä Pieni talo preerialla. Hän työskenteli myös musiikillisena ohjaajana Red Skeleton Show’ssa koko sarjan 21 vuotta kestäneen esityshistorian ajan. Rose syntyi Lontoossa juutalaisperheeseen. Perhe muutti pian Rosen syntymän jälkeen Chicagoon Yhdysvaltoihin. Hän meni naimisiin 8. lokakuuta 1938 näyttelijä Martha Rayen kanssa ja erosi tästä 19. toukokuuta 1941. Hän meni uusiin naimisiin 28. heinäkuuta 1941 näyttelijä-laulaja Judy Garlandin kanssa. He eivät saaneet lapsia, mutta tiettävästi Garlandille tehtiin tämän äidin vaatimuksesta ainakin yksi abortti avioliiton aikana. Metro-Goldwyn-Mayerin studio otti Garlandin palkkalistoilleen, ja pari erosi vuonna 1945. Rose meni naimisiin kolmannen kerran, ja avioliitosta Betty Bartholomew'n kanssa syntyi kaksi tytärtä. Vapaa-aikanaan Rose harrasti höyrykoneiden mallintamista, ja hänellä oli takapihallaan puutarharautatie höyryvetureineen. Rose on haudattu Mount Sinai Memorial Park -hautausmaalle Kalifornian Hollywood Hillsiin. Luokka:Yhdysvaltalaiset lauluntekijät Luokka:Yhdysvaltalaiset elokuvasäveltäjät Luokka:Yhdysvaltalaiset kapellimestarit Luokka:Yhdysvaltalaiset sovittajat Luokka:Hollywood Walk of Fame Luokka:Vuonna 1910 syntyneet Luokka:Vuonna 1990 kuolleet
Tuomo Saikkonen

Tuomo Antti Johannes Saikkonen (s. 20. kesäkuuta 1975 Kuopio) on suomalainen muusikko, joka tunnetaan Mokoman kitaristina ja taustalaulajana. Hän toimii myös Mokoma-yhtyeen jäsenten perustaman Sakara Records -levy-yhtiön toimitusjohtajana. Saikkosen ensimmäinen levyttänyt yhtye oli joutsenolainen Mind Riot, jossa hän lauloi ja soitti kitaraa. Yhtye julkaisi kaksi albumia 1990-luvun puolivälissä. Hän on laulanut myös The Machetessa. Saikkonen käyttää ESP-merkkisiä kitaroita ja Mesa/Boogien Stiletto Trident-vahvistinta sekä Mesa/Boogien 4x12 Recto Standard Slant+Straight-kaappeja. == Lähteet == Luokka:Suomalaiset metallimusiikin kitaristit Luokka:Suomalaiset metallimusiikin laulajat Luokka:Mokoman jäsenet Luokka:Vuonna 1975 syntyneet Luokka:Elävät henkilöt
Itävallan lippu

Itävallan lippu on Itävallan kansallissymboli vaakunan ja kansallislaulun ohella. Se muodostuu kolmesta vaakasuorasta osiosta, joista valkoinen on kahden punaisen välissä. Näin on myös Latvian lipussa, jossa on kuitenkin tummempi punaisen sävy ja eri mittasuhteet. Itävallan lipussa valkoinen osio on samankokoinen kummankin punaisen osion kanssa. ==Historia== Yleisesti Itävallan lippua pidetään vanhimpana kansallislippuna Tanskan lipun jälkeen. Tarinan mukaan lipun keksijä olisi ollut Itävallan herttua Leopold V (1159–1194) ja hän olisi omaksunut sen ristiretkellä käytyjen taistelujen aikana. Akkran taistelun jälkeen ruhtinaan valkoinen taistelupaita oli täysin veren tahrima, mutta kun hän irrotti vyönsä, sen alla ollut osuus paidasta oli täysin puhdas ja likaantumaton. Tämän seurauksena hän omaksui tämän yksinkertaisen kuvion ja sen värit lippunsa tunnukseksi.Suuri lippukirja, s. 149 Tosiasiassa lipun otti käyttöön Itävallan herttua Frederick II (1210–1246) 1200-luvulla. Hän oli viimeinen Itävallan herttua, joka edusti Babenbergin dynastiaa. Frederick osoitti suurta itsenäisyyttä Pyhästä saksalais- roomalaisesta keisarikunnasta. Valtakautensa lopussa hänellä oli uusi vaakunakin, siinä oli punaisella pohjalla hopeinen palkki. Varhaisin lähde uuden vaakunan ja lipun suhteen on Lilienfeldin luostarissa, ja se on päivätty 30. marraskuuta 1230. ==Osavaltioiden liput== Flag_of_Lower_Austria_(state).svg|Ala-Itävalta (1954) Flag_of_Burgenland_(state).svg|Burgenland (1971) Flag_of_Carinthia_(state).svg|Kärnten (1946) Flag_of_Salzburg_(state).svg|Salzburg (1921) Flag_of_Styria_(state).svg|Steiermark (1960) Flag_of_Tirol_(state).svg|Tiroli (1949) Flag_of_Vorarlberg_(state).svg|Vorarlberg (1946) Flag_of_Vienna_(state).svg|Wien (1946) Flag_of_Upper_Austria_(state).svg|Ylä- Itävalta (1949) ==Katso myös== * Luettelo valtioiden historiallisista lipuista == Lähteet == * * === Viitteet === ==Aiheesta muualla== * Itävallan kansalliset symbolit Luokka:Valtioiden liput lippu
Splatter

Splatter (englantia, suomeksi suoraan käännettynä ’pärskyä, roiskahtaa’) on elokuvagenre, jonka ominaispiirre on liioiteltu väkivalta kuten verisuihkut ja tursuavat sisäelimet. Toisin kuin lähisukulaisessaan goressa, splatterissa väkivaltaa käytetään yleensä mustan huumorin tai groteskin, farssimaisen slapstickin aikaansaamiseksi. Splatter-piirteitä sisältävät elokuvat ovat tavallisesti kauhuelokuvia tai kauhukomedioita. == Tunnetuimpia splattereita == Herschell Gordon Lewis: *Blood Feast (1963) *Two Thousand Maniacs! (1964) *Color Me Blood Red (1965) *The Gruesome Twosome (1967) *The Wizard of Gore (1970) *The Gore Gore Girls (1972) *Blood Feast 2: All U Can Eat (2002) George Romero: *Night of the Living Dead (1968) *Dawn of the Dead (1978) *Day of the Dead (1985) *Land of the Dead (2005) *Diary of the Dead (2007) Stuart Gordon: *Re-Animator (1985) *From Beyond (1986) *Castle Freak (1995) *Dagon (2001) Lucio Fulci: *Zombi 2 (1979) *City of the Living Dead (1980) *The Beyond (1981) *The House by the Cemetery (1981) *Viiltäjä (The New York Ripper,1982) * A Cat in the Brain (Nightmare Concert, 1990) Sam Raimi: *The Evil Dead (1982) *Evil Dead II (1987) Frank Henenlotter: *Basket Case (1982) *Brain Damage (1987) Peter Jackson: *Bad Taste (1987) *Aivokuollut (1992) Tim Burton: *Sweeney Todd: Fleet Streetin paholaisparturi (2007) James Wan: *Saw-elokuvat Adam Wingard: *V/H/S (2012) *V/H/S/2 (2013) ==Katso myös== *Slasher Luokka:Elokuvalajityypit Luokka:Englanninkieliset sanat ja sanonnat
Ylipää

Ylipää tarkoittaa seuraavia: ;paikkoja: * Ylipää, kylä Alavieskassa * Ylipää, kylä Haapajärvellä * Ylipää, kylä Isossakyrössä * Ylipää, kylä Kaustisella * Ylipää, kulmakunta Kestilän Hyvölänrannan kylässä * Ylipää, kulmakunta Kittilän Kaukosen kylässä * Ylipää, kulmakunta Kittilän Alakylässä * Ylipää, kylä Kuortaneella * Ylipää, kylä Lappajärvellä * Ylipää, kylä Limingassa * Ylipää, kulmakunta Lumijoella * Ylipää, kylä Merijärvellä * Ylipää, kulmakunta Muhoksen Kylmälänkylässä * Ylipää, kylä Oulaisissa * Ylipää, kylä Pellossa * Ylipää, kylä Piippolassa * Ylipää, nykyinen Lasikangas, kylä Raahessa entisessä Pattijoen kunnassa * Ylipää, kylä Raahessa, entisen Saloisten kunnan alueella. * Ylipää, kulmakunta Simon Viantien kylässä * Ylipää, kaupunginosa Rovaniemellä * Ylipää, kylä Siikajoella * Ylipää, kylä Tyrnävällä * Ylipää, kylä Töysässä * Ylipää, kylä Vimpelissä. ;henkilöitä: * Maria Ylipää (s. 1981), suomalainen laulaja ja näyttelijä
Heikki Suhonen

Heikki Suhonen (s. 21. kesäkuuta 1951 Turku) on suomalainen jalkapalloilija ja jalkapallovalmentaja. Hän oli pelipaikaltaan hyökkääjä. Hän on nelinkertainen Suomen mestari, vuosilta 1971, 1972, 1973 ja 1975. Hän valmensi muun muassa Turun Palloseuran SM-sarjajoukkuetta vuosina 1988–1991 ja viimeksi Kolmosessa pelannutta TuToa kaudella 2008. Suhonen edusti mestaruussarjassa Turun Palloseuraa vuosina 1969–1972 ja 1974–1986. Välillä hän pelasi vuonna 1973 yhden kauden Helsingin Jalkapalloklubissa. Hän pelasi SM-tasolla 427 ottelua ja teki niissä 206 maalia. Maalimäärä on SM-tasolla tehtynä vielä 36 vuotta Suhosen uran päättymisen jälkeen voimassa oleva Suomen ennätys. Hän oli SM- sarjan maalikuningas 16 maalillaan vuonna 1972. Suhonen pelasi 21 A-maaottelua, joissa hän teki kaksi maalia. == Lähteet == == Aiheesta muualla == * Heikki Suhonen. www.jalkapallovalmentajat.fi * TPS:n jalkapallon kunniagalleria Luokka:Suomalaiset jalkapalloilijat Luokka:Jalkapallon Suomen mestarit Luokka:Suomalaiset jalkapallovalmentajat Luokka:Vuonna 1951 syntyneet Luokka:Elävät henkilöt
Komediaelokuva

Komedia on elokuvagenre, jonka elokuvien perimmäinen tavoite on saada katsoja tuntemaan huvittuneisuutta, iloa ja kenties nauramaan. Komedia on draaman ohella elokuvan vanhin genre ja ollut mukana mykkäelokuvien ajoista asti. Alun perin elokuvien huumori oli liikuntapitoisempaa, ja huumoria luotiin liioitellusti esimerkiksi kaatumisilla ja potkuilla, jotka saatiin elokuvissa näyttämään hauskoilta. Kun äänielokuva yleistyi, siirrettiin elokuviin myös humoristista puhetta sekä alettiin keksiä yhä modernimpia vitsejä ja huumorin muotoja itseironiaan, mustaan huumoriin ja camp-huumoriin asti. Syntyivät myös niin kutsutut parodiaelokuvat, joissa pilkattiin muita kuuluisia, yleensä vakavasti tehtyjä elokuvia esimerkiksi asettamalla jokin alkuperäisteoksen kuuluisa kohtaus toisenlaiseen tilanteeseen tai viemällä sitä pidemmälle kuin alkuperäinen teos. Kuuluisia elokuvakoomikkoja ovat muiden muassa Charlie Chaplin, Buster Keaton, Jerry Lewis, John Cleese ja Monty Python. ==Kirjallisuutta== *Komediaelokuvan teemanumerot, Filmihullu 6/1995, 4–5/2002 ja 6/2019. *Virtanen, Arto: ”Hei, mille me nauretaan?” Filmihullu 5/2013. ==Aiheesta muualla== *Komediaelokuvia Internet Archivessa *http://www.filmsite.org/comedyfilms.html * Luokka:Elokuvalajityypit
Déjà Vu

Déjà Vu on kuuluisan rock-yhtyeen Crosby, Stills, Nash and Youngin menestysalbumi. Se julkaistiin vuonna 1970. Albumin tutuimmat kappaleet ovat ”Teach Your Children”, ”Helpless”, ”Woodstock” ja ”Our House”. Levy valittiin amerikkalaisessa Billboard-musiikkilehdessä vuoden albumiksi. Euroopassa ”Woodstock”-kappale oli suuri singlehitti Matthew's Southern Comfort -yhtyeen versiona. ==Kappaleet== A-puoli # # # # # B-puoli # * # # # ##Whiskey Boot Hill ##Down, Down, Down ##Country Girl (I Think You're Pretty) # ==Kokoonpano== * David Crosby – laulu, kitara, laulu * Stephen Stills – laulu, kitara, basso, koskettimet * Graham Nash – laulu, kitara, koskettimet * Neil Young – laulu, kitara, huuliharppu, piano, koskettimet * Gregory ”Greg” Reeves – basso * Dallas Taylor – rummut Sessiomuusikot * Jerry Garcia – steelkitara kappaleessa ”Teach Your Children” * John Sebastian – huuliharppu kappaleessa ”Deja Vu” Luokka:Crosby, Stills, Nash & Youngin albumit Luokka:Vuoden 1970 albumit
Kim Suominen

Kim Suominen (20. lokakuuta 1969 Turku – 18. marraskuuta 2021 Turku) oli suomalainen jalkapalloilija, joka edusti pääsarjatasolla Suomessa Turun Palloseuraa, FF Jaroa, Tampereen Pallo-Veikkoja, Inter Turkua ja FC Jazzia. Lisäksi hän pelasi itävaltalaisessa Admira Wackerissa ja ruotsalaisessa IFK Norrköpingissä. A-maajoukkueessa Suominen pelasi 39 ottelua vuosina 1993–1996. == Ura == Suominen pelasi ensimmäisen pääsarjaottelunsa 3. toukokuuta 1987 PPT:tä vastaan. Hän pelasi yhteensä 264 SM-sarjan tai Veikkausliigan ottelua ja teki niissä 26 maalia. Suominen voitti Suomen mestaruuden vuonna 1994 ja Suomen Cupin 1991. A-maajoukkueessa Kim Suominen pelasi 39 maaottelua, joissa hän teki 4 maalia. Nuorten maaotteluita kertyi 18 ja poikien 20. Peliuransa jälkeen Suominen toimi Turun Palloseurassa juniorivalmentajana. Suominen kuoli sairaskohtaukseen marraskuussa 2021 kesken junioreiden jalkapalloharjoitusten Turun Kupittaalla. == Lähteet == * === Viitteet === == Aiheesta muualla == * Kim Suominen National-football-teams.comin sivuilla Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Suomalaiset jalkapallovalmentajat Luokka:Vuonna 1969 syntyneet Luokka:Vuonna 2021 kuolleet
Kylmälänkylä

pienoiskuva|Kylämaisema Kylmäläkyläntien ja Ahmastien risteyksessä luoteeseen eli Muhokselle päin. Kylmälänkylä eli Kylmälä on kylä Muhoksen kunnassa Muhosjoen varrella. Kylä on tiettävästi Suomen pisin kylä. Kylä sijaitsee Kylmälänkyläntien varressa, noin 33 kilometriä kunnan keskustaajamasta etelään. Kylästä lähtevät tieyhteydet Tyrnävälle ja Rokualle. Kylään rakennettiin vuonna 1962 oma kappeli. ==Kulmakunnat== Kylmälänkylä jakaantuu kahteentoista eri kulmakuntaan, ja ne ovat joen alajuoksulta lukien: Tuppu, Huikola, Mökkikylä, Petäikkö, Laitineva, Rautio, Pekkala, Saarela, Kylmälä, Nalkinperä, Portaalanperä ja Hopreeninperä. ==Historiaa== Kylmälänkylän alue on asutettu ensimmäisen kerran 1600-luvulla, ja ensimmäisen asumuksen alueelle perusti Jaakko Kylmänen. Asutus keskittyi voimakkaasti Muhosjokivarteen, leviten nykyisen Kylmälän alueelta alajuoksun suuntaan. Koulutoiminta aloitettiin vuokratiloissa vuonna 1888, ja kylän kansakoulu sai oman rakennuksen 1956. Kylällä toimi vuosien saatossa useita kouluja, mutta oppilaiden vähentyessä niitä lakkautettiin. Ensimmäisenä lakkautettiin Petäikön koulu vuonna 1961, jota seurasivat Huikolan koulu 1971 ja Saarelan koulu 1978. ==Lähteet== ==Kirjallisuutta== * ==Aiheesta muualla== * Kylmälänkylän kyläyhdistys Luokka:Muhoksen kylät Luokka:Pohjois-Pohjanmaan vuoden kylät
The College Dropout

The College Dropout on Kanye Westin vuonna 2004 julkaistu debyyttialbumi. Albumi palkittiin vuoden 2005 Grammy-palkintogaalassa vuoden parhaana rap- albumina. Se sai hyvän vastaanoton niin kriitikoilta kuin yleisöltäkin ja oli kaupallinen menestys. Levyltä julkaistiin singleinä "All Falls Down", "Jesus Walks", "Through The Wire" ja "The New Workout Plan". Levyllä oleva "Slow Jamz"-kappale on alun perin Twistan Kamikaze -albumilla ja se on myös julkaistu singlenä, tosin hieman erilaisena versiona kuin The College Dropoutilla oleva. Albumi myi ensimmäisellä viikollaan 441 000 kappaletta. Albumia on myyty Yhdysvalloissa 3,5 miljoonaa ja maailmanlaajuisesti 4,9 miljoonaa kappaletta. Albumi on rankattu sijalle 298 Rolling Stonen 500 Greatest Albums of All Time -listalla. ==Kappaleet== # # # # # # # # # # # # # # # # # # # # # Luokka:Kanye Westin albumit Luokka:Vuoden 2004 esikoisalbumit
Ristipistotyö

Ristipistotyö on perinteinen kirjontamuoto. Ristipistotyössä tehdään ristikkäisin langoin muodostetuista pienistä vinoristeistä kuviointeja. == Materiaalit == Ristipistotöiden tekemiseen käytetään yleisimmin tylppäkärkistä kirjontaneulaa. Neulan koko valitaan kirjontakankaan tiheyden mukaan. Kirjontakankaita ovat aidakangas ja muut tasakudoksiset kankaat (evenweave: pellava-, puuvilla- ja sekoitekankaat). Ristipistoja voidaan kirjoa myös muille materiaaleille tasaruutuisen apukankaan avulla. Kankaita on saatavana eri tiheyksisinä. Kirjontalankoina käytetään yleisimmin kuusisäikeisiä muliinilankoja, joista on helppo erotella kirjontaan tarvittava määrä säikeitä. Muita kirjontalankoja ovat esimerkiksi silkki- ja pellavalangat sekä erilaiset tehostelangat. Ristipistomalli on paperille piirretty kuva, jossa ruudut ovat symboleina tai väreinä. Kuva voidaan jäljentää tämän ohjeen avulla kankaalle, jolloin ohjeen seuraaminen saattaa helpottua. Malli voi olla myös valmiiksi piirretty kankaalle. Harjaantuneimmat voivat käyttää paperille piirrettyä kuvaa suoraan mallina, ilman jäljentämistä kankaalle. On olemassa myös valmiita ristipistopakkauksia, jotka sisältävät kaikki tarvittavat materiaalit. == Tekniikka == Ristipiston muoto on 'X'. Kankaan lankoja/kudosta ajatellaan ruutuina, ja ristipistot ommellaan ruudun kulmasta kulmaan. Kauniin pinnan saamiseksi pistot tehdään siten, että langat ovat samansuuntaisesti ristikkäin. Pistot voidaan ommella joko yksi kerrallaan tai ensin rivillä alapistoja, jonka päälle tehdään yläpistot. Taitavat ristipistokirjojat pitävät myös työn taustan siistinä. Ristipistoja ovat myös ¼-, ½- ja ¾-pistot. Niitä käytetään töissä, joissa on tarkkoja yksityiskohtia. Ristipistotöihin yhdistetään usein myös muita kirjontatekniikoita, kuten hardanger-kirjontaa, blackworkia tai erilaisia muita kirjontapistoja. == Käyttökohteita == Perinteisesti ristipistoilla on koristeltu käyttötekstiilejä, kuten tyynynpäällisiä, liinoja ja pyyheliinan peittoja. Nykyisin tehdään myös ristipistotauluja. == Kirjallisuutta == * Luokka:Kirjonta
Jérémie Bréchet

Jérémie Bréchet (s. 14. elokuuta 1979 Lyon, Ranska) on ranskalainen jalkapalloilija, joka edustaa Ranskan liigassa pelaavaa Gazélec Ajaccioa. 186 senttimetriä pitkän Bréchetin pelipaikka on puolustaja. Bréchet aloitti ammattilaisuransa kotikaupungissaan, Olympique Lyonnais’n riveissä, kaudella 1998–1999. Viiden Lyon-kauden jälkeen hän siirtyi yhden kauden ajaksi Italiaan, Internazionalen joukkueeseen, ja sieltä kaudeksi 2004–2005 FC Sochaux’oon. Seurajoukkueuransa aikana hän on voittanut kaksi kertaa Ranskan- mestaruuden (Ligue 1:n voitto) ja kerran Ranskan liigacupin. Ranskan maajoukkueessa Bréchet on pelannut kolme ottelua, kaikki vuoden 2001 Maanosaliittojen cupissa, jonka Ranska myös voitti. == Aiheesta muualla == * Bréchet FootballDatabase-tietokannassa Luokka:Ranskalaiset jalkapalloilijat Luokka:Vuonna 1979 syntyneet Luokka:Elävät henkilöt
Anthony Réveillère

Anthony Réveillère (s. 10. marraskuuta 1979 Doué-la-Fontaine, Ranska) on ranskalainen entinen jalkapalloilija, joka oli pelipaikaltaan oikea laitapuolustaja. == Seurajoukkueura == Réveillere aloitti ammattilaisuransa Rennesissä, jonka edustusjoukkueeseen hän nousi kesällä 1998. Hän pelasi seurassa 140 Ligue 1:n ottelua.Anthony Réveillère National Football Teams -sivustolla Tammikuusta kesäkuuhun 2003 Réveillère pelasi lainassa espanjalaisessa Valenciassa. Hän edusti seuraa 18:ssa Primera Divisiónin ottelussa. Heinäkuussa 2003 Réveillère siirtyi Rennesistä Ligue 1:n sisällä Lyoniin. Hän pelasi seurassa kymmenen kautta ja voitti mestaruuden viitenä ensimmäisenä kautena sekä lisäksi Ranskan cupin kausina 2007–2008 ja 2011–2012. Yhteensä Réveillère edusti Lyonia 304 Ligue 1 -ottelussa. Revéillerèn lähdettyä Lyonista kauden 2012–2013 päätteeksi hän oli ilman seuraa marraskuuhun asti, kunnes siirtyi italialaiseen Napoliin. Hän pelasi seurassa 13 Serie A:n ottelua ja voitti Italian cupin kaudella 2013–2014. Réveillère jäi ilman seuraa myös kesällä 2014, ja siirtyi lokakuussa Englannin Valioliigassa pelaavaan Sunderlandiin, jota edusti 16 liigaottelussa. Réveillèrestä tuli jälleen vapaa pelaaja kauden 2014–2015 jälkeen, ja marraskuussa 2015 hän lopetti uransa. == Maajoukkueura == Ranskan maajoukkueessa Réveillère pelasi ensimmäisen ottelunsa vuonna 2003 ja seuraavat neljä ottelua vuonna 2005. Hän teki paluun maajoukkueeseen vuonna 2010, ja pelasi 15 maaottelua vuosina 2010–2012. Hän kuului Ranskan joukkueeseen MM-kilpailuissa 2010 ja EM-kilpailuissa 2012. Ainoan arvokisaottelunsa Réveillère pelasi 23. kesäkuuta 2012, kun Ranska hävisi EM- puolivälierän Espanjalle 0–2. == Saavutukset == Lyon * Ligue 1 (5): 2003–2004, 2004–2005, 2005–2006, 2006–2007, 2007–2008 * Ranskan cup (2): 2007–2008, 2011–2012 Napoli * Italian cup: 2013–2014 == Lähteet == Luokka:Ranskalaiset jalkapalloilijat Luokka:Vuonna 1979 syntyneet Luokka:Elävät henkilöt
Pyrénées-Atlantiques

Pyrénées-Atlantiques (gasconiksi Pirenèus Atlantics, baskiksi Pirinio Atlantikoak tai Pirinio-Atlantiarrak) on Ranskan departementti numero 64. Se sijaitsee Pyreneiden vuoriston Atlantin puoleisella alueella. Pyrénées- Atlantiques on yksi Uuden-Akvitanian hallintoalueen departementeista ja kuuluu osittain pohjoiseen Baskimaahan. Departementin hallintopaikka on Pau, paikallishallintokaupunkeja ovat Bayonne ja Oloron-Sainte-Marie. Departementista on neljä kylää päässyt Ranskan kauneimpien kylien järjestön Les Plus Beaux Villages de France jäseniksi: Ainhoa, La Bastide-Clairence, Navarrenx ja Sare.List of The Most Beautiful Villages of France , The Most Beautiful Villages of France. Viitattu 6.7.2017. == Katso myös == * Luettelo Pyrénées-Atlantiquesin kunnista * Baskimaa * Col d’Aubisque * Gourette * Orthez == Lähteet == == Aiheesta muualla == * Pyrénées-Atlantiquesin departementin kotisivut *
Carl Ditters von Dittersdorf

August Carl Ditters von Dittersdorf (2. marraskuuta 1739 - 24\. lokakuuta 1799) oli itävaltalainen säveltäjä ja viulisti. Dittersdorf syntyi Wienissä (jossa hänet tunnettiin Carl Ditterinä). Hän opiskeli viulunsoittoa Giuseppe Tranin johdolla ja otti sävellystunteja Giuseppe Bonnolta. Dittersrorf palveli useissa hoveissa Kapellmeisterina (musiikista vastaava henkilö). Hän kuoli Neuhofissa Böömissä. Dittersdorfin teoksia esitetään nykyään harvoin, mutta aikanaan hän oli hyvin tunnettu. Häntä pidetään klassismin aikakauden merkittävänä säveltäjänä. Muutaman italiankielisen opera buffa -tyyppisen oopperan jälkeen hän sävelsi lukuisia saksankielisiä Singspielejä, tunnetuimpana Der Apotheker und der Doktor vuodelta 1786 (tunnetaan nykyään paremmin nimellä "Doktor und Apotheker"). Tämä ooppera saavutti suuren menestyksen jo Dittersdorfin elinaikana, ja sitä esitettiin oopperataloissa ympäri Eurooppaa. Dittersdorfin tuotanto käsittää myös noin 110 sinfoniaa, oratorioita, kantaatteja, konserttoja (muun muassa kaksi kontrabassolle ja yksi alttoviululle), kamarimusiikkia, pianokappaleita ja muita teoksia. Hänen muistelmansa, Lebenbeschreibung, julkaistiin Leipzigissa 1801. == Aiheesta muualla == * Luokka:Klassismin ajan säveltäjät Luokka:Itävaltalaiset viulistit Luokka:Itävaltalaiset säveltäjät Luokka:Vuonna 1739 syntyneet Luokka:Vuonna 1799 kuolleet
Bel Air

Bel Air, myös muodossa Bel-Air, on varakkaiden ihmisten asuinalue Los Angelesin 11. kaupunginosassa, Kaliforniassa, Yhdysvalloissa. Alue on ympäröity muurilla ja sinne pääsee vain porttien kautta. Bel Airin perusti Alphonzo E. Bell, Sr. vuonna 1923. Yhdessä Beverly Hillsin ja Holmby Hillsin kanssa se muodostaa niin sanotun Platinakolmion. Bel-Airissa sijaitsee osa Santa Monica Mountainsin kukkuloista. Bel Airiin sijoittuu television komediasarja Bel-Airin prinssi. ==Väestö== Vuoden 2000 väestönlaskennan mukaan Bel-Airissa asui 7 928 ihmistä. Asukkaista 86,24 % oli valkoisia (joista 82,95 prosenttiyksikköä ei-latinoita), 1,93 % mustia, 0,06 % intiaaneja, 6,84 % aasialaisia, 0,04 % Tyynenmeren saarilta, 1,30 % muita ja 3,59 % sekoittuineita. Luokka:Los Angelesin kaupunginosat ru:Bel Air
Suomen maakuntakivet

Suomen maakuntakivet ovat Suomen kullekin maakunnalle valittuja nimikkokiviä. Kivet valittiin vuonna 1989 Suomen Matkailuliiton ja Geologian tutkimuskeskus järjestämässä yleisöäänestyksessä. Ääniä annettiin yhteensä yli 20 000 kpl. Vuosien mittaan maakuntakivet ovat hivenen muuttuneet muun muassa maakuntien uudelleennimeämisen takia, mutta alla oleva luettelo on Geologian tutkimuskeskuksen luettelo Suomen maakuntakivistä. Suomen kansalliskivi on graniitti. * Ahvenanmaa: eloperäinen/fossiilipitoinen kalkkikivi * Etelä- Karjala: spektroliitti * Etelä-Pohjanmaa: kärnäiitti * Etelä-Savo: marmori * Itä-Uusimaa: lohenpunainen kalkkikivi * Kainuu: vihreäkivi * Kanta-Häme: kirjomaasälpä * Keski-Pohjanmaa: gneissi * Keski-Suomi: dioriitti * Kymenlaakso: rapakivi * Lappi: kulta * Pirkanmaa: pallokivi * Pohjanmaa: Vaasan graniitti * Pohjois-Karjala: vuolukivi * Pohjois-Pohjanmaa: liuske * Pohjois-Savo: apatiitti * Päijät-Häme: diabaasi * Satakunta: hiekkakivi * Uusimaa: sarvivälke * Varsinais-Suomi: punainen graniitti == Lähteet == Luokka:Kivet Maakuntakivet Kivet Maakuntakivet